**Приложение № 5 към чл. 4, ал. 1** от Наредбата за условията и реда за извършване на оценка на въздействието върху околната среда

**ДО**

**ЛЮБОМИР ИВАНОВ**

**ДИРЕКТОР НА РИОСВ - МОНТАНА**

**ГР. МОНТАНА, 3400**

**ул. ”ЮЛИУС ИРАСЕК” №4, ПК 55, ет. 3**

**УВЕДОМЛЕНИЕ**

**за инвестиционно предложение**

**от**

**ЕЛЕКТРОЕНЕРГИЕН СИСТЕМЕН ОПЕРАТОР ЕАД**, ЕИК 175201304

Пълен пощенски адрес: гр. София 1618, бул. „Цар Борис III” № 201

Телефон, факс и ел. поща (е-mail): тел: 02/9696802, факс: (02) 9626189, е-mail: [eso@eso.bg](mailto:eso@eso.bg)

Изпълнителен директор на фирмата възложител: инж. Ангелин Цачев.

Лице за контакт: Орлеана Боровинова - тел. 0888/124-434, e-mail: Orleana.borovinova@eso.bg експерт подготовка обекти, Управление ИКПО, Дирекция Инвестиции.

**УВАЖАЕМИ Г-Н ИВАНОВ,**

Уведомяваме Ви, че **ЕЛЕКТРОЕНЕРГИЕН СИСТЕМЕН ОПЕРАТОР ЕАД** има следното инвестиционно предложение:

**„Реконструкция на ВЛ 110 kV „Макреш“**

1. **Резюме на предложението.**

Настоящият работен проект разглежда реконструкцията на ВЛ 110kV „Макреш“, връзка между п/ст „Грамада“ и тягова п/ст „Димово“. Реконструкцията се извършва чрез подмяна на съществуващите стълбове с нови, стомано-решетъчни, болтова конструкция, с антикорозионна защита „горещо поцинковане”. Стълбовете са за две тройки проводници марка АСО-400 и едно м.з. въже тип OPGW с вградени оптични влакна. Предвижда се да се изтегли само едната тройка проводници по дължината на линията – лявата по посока нарастване на номерата на стълбовете. Настоящия проект предвижда обхвата на реконструкцията да е до стълб №80 (нов) от който трасето до тягова п/ст Димово е общо с това на ВЛ 110kV Димово.

Реконструкцията се налага основно поради влошено експлоатационно състояние вследствие на амортизация на съоръжението, съобразена е с развитието на електропотреблението и ще повиши безопасността и надеждността на електрозахранването в региона и страната.

Реализацията на проекта се извършва във връзка с изпълнение на дългосрочна програма за развитие на ЕЕС на страната и осигуряване на надеждна работа на електропреносните съоръжения.

ВЛ 110kV “Макреш” е въведена в експлоатация през 1985г. и представлява връзката между п/ст „Грамада“ и тягова п/ст „Димово“. Дължината на ВЛ по профил е 13.937km. В обхвата на настоящия проект попада реконструкцията до стълб №80, като по този начин дължината за линията за реконструкция е 12.744km.

ВЛ е изпълнена с проводник АС-185 и едно м.з.в. С-50. Всички стълбове по трасета са заваръчна конструкция с триъгълно разположение на фазите. Трасето на електропровода преминава основно през пасища, без наличие на участъци с трайна дървесна, висока храстовидна и друга растителност. В процеса на техническата експлоатация на въздушната линия не са наблюдавани явления, свързани с „игра на проводниците“.

Сервитута на ВЛ 110 kV „Макреш“ е съществуващ, съгласно §26 от Преходни и заключителни разпоредби от закона за енергетиката, а размерите са му определени съгласно Наредба №16 за сервитутите на енергийните обекти.

Работният проект е разработен в съответствие с Наредба №3 за устройството на електрическите уредби и електропроводните линии (НУЕУЕЛ) и всички нормативни документи, свързани с енергийното строителство.

1. **Описание на основните процеси.**

ВЛ 110kV „Макреш“ е проектирана по съществуващото трасе и в рамките на сервитута на съществуващата ВЛ. Стълбовете преимуществено са ситуирани на местата на съществуващите, с изключение на няколко стълба, които са изместени оптимално, по оста на трасето. Причините за изместването им са свързани с необходимостта да бъдат спазени нормативните изисквания за осигуряване на нормирани габаритни разстояния по Наредба №3 (НУЕУЕЛ), минималните изисквания за осигуряване на здраве и безопасност за съгласно НАРЕДБА № РД-07-5/15.11.2016г. и други действащи нормативни документи.

Частичната оптимизация при разпределението на стълбовете, която е отразена на надлъжния профил в част „Електрическа и геология“, повишава надеждността и безаварийната експлоатация на съоръжението, както и сигурността на електрозахранването в региона. Проектното решение е в съответствие с измененията в Закона за енергетиката (ЗЕ), редакция бр. 83 от 9.10.2018 г. и неговите разпоредби във връзка с чл. 182, ал.2 от ЗУТ.

Проекта предвижда реконструкция на линията чрез подмяна на стълбове и монтаж на нови фазови проводници и м.з. въже с оптични влакна. С настоящия проект не се предвижда изменения на трасето на линия, нито на изводните полета в двете насрещни подстанции.

Новите стълбове използвани за изграждане на електропровода 110 kV са проектирани за две тройки фазови проводници марка АСО-400, болтова конструкция с предвидена антикорозионна защита чрез горещо поцинковане, съгласно БДС EN ISO 1461:2009 или еквивалент. За специални пресичания се използват стълбове за 220kV, оразмерени за две тройки проводници марка АСО-500 и едно м.з. въже /OPGW/, както и стълбове от гамата CHД, с увеличено междуфазно разстояние.

Оразмеряването на въздушната линия е извършено по метода на фиктивните напрежения. Съгласно техническото задание, типа на фазовите проводници ще бъде стоманено-алуминиев, облекчена конструкция тип АСО-400. С оглед на факта, че линията е за две тройки, то същата на практика ще бъде конфигурирана за 2х3хАСО-400. Проводниците да бъдат произведени съгласно стандарт БДС 1133-89. Климатичното райониране е съгласно актуализирано метеороложко проучване, приложено към разработката. Предвижда се да се монтира само едната тройка – лявата по дължината на електропровода.

За целият електропровод се предвижда активна защита от вибрации с виброгасители „Стокбридж”.

Регулирането на фазовите проводници да се извърши по приложените монтажни таблици. В монтажните таблици е приложена и информация за сила на натягане. С оглед овладяване на явлението пълзене на проводниците в монтажните таблици е предвидена температурна корекция за отделните климатични райони.

**Взривни работи не се предвиждат.**

За целите на реконструкцията ще се използват съществуващите пътища от общинската и републиканската пътна инфраструктура. Няма да се изгражда нова инфраструктура. Предвидено е всички площи, използвани за временно ползване по време на строителството на ВЛ, да се освободят и възстановяват до завършването на обекта.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**

Инвестиционното предложение няма връзка с други съществуващи и/или одобрени с устройствен или друг план дейности в обхвата на въздействие.

Основният разрешителен режим, имащ отношение към реализацията на инвестиционното предложение, е свързан с получаването на разрешение за строеж, съгласно действащата в страната нормативна база, а именно Закона за устройство на територията и подзаконовите нормативни актове към него.

**4. Местоположение**

Предвидената реконструкция ще се извърши в границите на съществуващия сервитут на електропровода.

Трасето на електропровода от п/ст „Грамада“ до стълб №80 е с дължина от 12,744 km. преминават през равнинен терен и засяга следните населени места, общини и области:

* Гр. Грамада и с. Срацимирово, община Грамада, област Видин
* с. Вълчек и с. Макреш, община Макреш, област Видин
* Гр. Димово, с. Бела и с. Острокапци, община Димово, област Видин

**5. Природни ресурси, предвидени за използване по време на строителството и експлоатацията:**

Няма.

**6. Очаквани общи емисии на вредни вещества във въздуха по замърсители:**

Няма.

**7. Отпадъци, които се очаква да се генерират и предвиждания за тяхното третиране:**

По смисъла на чл.16, ал.3 и Приложение №11 от НУСО и ВРСМ/2012г. строителната площадка се класифицира като такава **без потенциални замърсявания**.

По смисъла на чл.3, т.1 и 2, и Приложение №1 от НУСО и ВРСМ/2012г. образуваните в процеса на СМР строителни отпадъци **(СО)** се класифицират като **неопасни**.

При дейностите по оползотворяване или предаване на СО, генерирани на строителните площадки, няма да са необходими допълнителни лабораторни изпитания по смисъла на чл.16, ал.3 от НУСО и ВРСМ/2012г. и чл.43, ал.1 от ЗУО/2012г.

**8. Отпадъчни води:**

Няма.

**9. Опасни химични вещества, които се очаква да бъдат налични на площадката на предприятието/съоръжението:**

Няма

**Моля да ни информирате за необходимите действия, които трябва да предприемем, по реда на глава шеста от ЗООС.**

**Прилагам:**

1. Работен проект на електронен носител - 1 бр.

2. Желая писмото за определяне на необходимите действия да бъде получено чрез лицензиран пощенски оператор.

Дата:……………….. Уведомител:………………………

**АНГЕЛИН ЦАЧЕВ**

**ИЗПЪЛНИТЕЛЕН ДИРЕКТОР**

Съгласували:

Велислав Велков – р-л у-ние „ИКПО”, дирекция „Инвестиции“ ……………. ……………..

Йоан Балачев – р-л отдел „ПО”, у-ние „ИКПО”, дирекция „Инвестиции“ ...................... .....................

Изготвил:

Орлеана Боровинова – експерт „ПО”, у-ние „ИКПО”, дирекция „Инвестиции“ .................... .....................